Tribul erekcia a vplyv na krvný tlak
Dobrý deň.
Rád by som sa opýtal, či prípravok "Tribul erekcia", alebo niektorá z jeho zložiek, môže pri dlhodobom užívaní zvyšovať krvný tlak.
Ďakujem za informácie.
Dobrý deň,
ďakujeme za Vašu otázku.
Hypertenzia patrí medzi pozorované vedľajšie účinky ženšenu, ktorý je súčasťou výživového doplnku Advance Tribul. Taktiež Maca, hoci podľa niektorých zdrojov znižuje krvný tlak, môže u niektorých jedincov vyvolať zvýšenie diastolického krvného tlaku. Preto v prípade problémov s krvným tlakom konzultujte vhodnosť užívania uvedeného výživového doplnku s ošetrujúcim lekárom, ktorý pozná Váš zdravotný stav.
Prajem pekný zvyšok dňa.
S pozdravom
PharmDr. Veronika Kiabová